Tubaraunas

Tubaraunas () – miestas pietų Brazilijoje, Santa Katarinos valstijoje, pakrantės lygumoje, 100 km į pietvakarius nuo Florianopolio, 25 km į vakarus nuo Lagunos uostamiesčio, prie Tubarauno upės. Savivaldybės centras. Praeina Florianopolio–Porto Alegrės plentas. Geležinkelio stotis. Žemės ūkio regiono prekybinis centras (javai, ankštiniai, kava, cukranendrės, ryžiai). Apylinkėse kasama geležies rūda.

Yra katedra, Vilio Cumbliko meno muziejus.


 Savivaldybė 
Tubarauno savivaldybė užima 301,5 km², 2022 m. joje gyveno 110 088 gyventojai.Tubarão: Municipality in Santa Catarina, citypopulation.de

 Istorija 
Tubaraunas įkurtas 1773 m. ir pavadintas pagal vietinį gvaranių vadą. XVIII a. apylinkėse pradėtos kasti akmens anglys. Savivaldybė sudaryta 1880 m.

1974 m. kovo 28 d. Tubarauną nuniokojo labai smarkus potvynis – žuvo 199 žmonės, 45 tūkst. liko be pastogės.„Enchente de 74 é relembrada em evento em Tubarão – Defesa Civil de SC“ 

 Šaltiniai 

Kategorija:Santa Katarinos miestai